Leiligheten var lett å finne frem til og ikke for langt å gå med kofferter. Det var enkelt å få tilgang til nøkler uavhengig av ankomsttidspunkt. Vi var en stor familie med mange barn fra 10-16 år. Da vi kom frem var vi helt overveldet over hvor stilig og flott leiligheten var. Stor Wow-faktor! Leiligheten var stor og romslig og man trengte ikke sitte oppå hverandre. Den var nydelig innredet og soverommene romslige og hyggelige. Strøket er stille og rolig, men likevel kort vei til det populære Walthamstow gatemarkedet. I nærheten fant vi også Walthamstow Village med små koselige kafeer. Vår favoritt ble en koselig tapasrestuarant der du kunne sitte både ute og inne. Mange koselige puber, forretninger med masse grønnsaker og supermarked rett i nærheten. George hadde også en koselig hage med sol fra morgen til kveld. Flere bad med nydelige fliser var luksus for oss, mye bedre enn vi har hjemme. Kjøkkenet var også praktisk med alle tenkelige hvitevarer, oppvaskmaskin, vaskemaskin og tørketrommel innen rekkevidde. Alt var veldig rent og ordentlig og det var innkjøpt brød, syltetøy og melk til oss. Vi var i alt 7 personer, to voksne og fem barn. Da vi var mange mennesker var det spesielt godt å ha en leilighet og ikke hotell når vi skulle være i London i 10 dager. Det var raskt å ta seg inn til sentrum med undergrunnsbanen, Victorialine, som gikk med to minutters mellomrom hele dagen og tok ca et kvarter til Oxford Circus. Vi vil svært gjerne få komme tilbake neste sommer! Beste ferien vi har hatt på mange år. Tusen takk George og Pip!